**Catrenele iubirii**

*George Pena*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1.- ÎNCREDERE

Simt clipe ce-nfioară, topite pe buze

și vuietul vieții peste anii mei;

cobor și urc ca apa prin ecluze –

poartă-mă iubire sub torent cât vrei!

\_\_\_\_\_\_\_\_\_\_\_\_\_\_\_\_\_\_

2.- NOI URCĂM…

Anotimpurile vieții

nu ne-au luat din crudul verde;

noi urcăm spre soare

chiar de nu ... se vede.

\_\_\_\_\_\_\_\_\_\_\_\_\_\_\_

3.- DAR

Acum, în această amiază mare,

îți dau în brațe un pui de soare

și nu uita:

când ramâne singur ... moare.

\_\_\_\_\_\_\_\_\_\_\_\_\_\_\_\_\_\_

4.- AȘA CUM E IUBIREA

Eu te-admir și poate că aceasta

stinse din sufletu-mi mâhnirea;

dar nu… nu cred a fi numai atâta,

nutresc ceva… așa cum e iubirea.